  Майя Бывальцева Таиз арня Ижкарын кезьыт но лымыё луоз. Со сярысь ивортэ Россиысь Гидрометцентр. Уйёсы быдэс арня ӵоже кезьыт возиськоз. Тужгес кезьыт луоз вирнуналэ, термометрлэн пусэз -13 градусозь лэзькоз. Мукет уйёсы -4…-11 градус котырын луоз. Тужгес шуныт луозы покчиарня но удмуртарня. Нуназе омыр +1 градусозь шунытскоз. Мукет нуналъёсы -1…-5 луоз. Чакланъёсъя, лымытэм луоз 15-тӥ южтолэзь гинэ. 16-тӥысен 18-тӥ южтолэзёзь зорен суро лымыялоз, шутэтскон нуналъёсы — лымы усёз. Тодэ вайытом, Ижкарын куазез чакланы кутскем дырысен, 2016-тӥ арын тулыспал тужгес шуныт толэзь луиз. Уй-нунал ӵоже шоро-куспо температруа -3,7 градус вал. Со эсэплэсь 8,4 градуслы вылӥынгес. Тегъёс: Ижкар Удмуртия куазь  